《读初寮集呈王宗丞》
宋代·喻良能

初寮文律冠中京，晚岁深严三折肱。
清处月中仍聚雪，高时风折政抟鹏。
家声不坠推王粲，句法能传有杜陵。
剩作诗文追汉魏，非公谁不阏溪藤。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。